കല്ലാറില് ഒഴുക്കില്പ്പെട്ട് യുവാവ് മരിച്ചു സുഹൃത്തിനെ രക്ഷപ്പെടുത്തി വിതുര കല്ലാര് നെല്ലിക്കുന്ന് ചെക്ക് ഡാമില് കുളിക്കുന്നതിനിടെ ഒഴുക്കില്പ്പെട്ട യുവാവ് മരിച്ചു. തിരുവനന്തപുരം ചിറയ്ക്കറ മഹാവിഷ്ണു ക്ഷേത്രത്തിനു സമീപം കുറ്റിക്കാട്ടില് വീട്ടില് അഭിലാഷാ 23ണ് മരിച്ചത്. ഞായര് വൈകിട്ട് 5.30നാണ് സംഭവം. അഭിലാഷും പാറശാല സ്വദേശി സുജിത്തും രണ്ട് ബൈക്കിലായി പൊന്മുടിയിലേക്ക് പോയതായിരുന്നു. അഭിലാഷിന്റെ അമ്മ കലയും കലയുടെ സഹോദരി സൗമ്യയും ഉണ്ടായിരുന്നു. ഇവിടെ എത്തിയപ്പോഴാണ് പൊന്മുടിയിലേക്കുള്ള യാത്ര നിരോധിച്ചത് അറിഞ്ഞത്. തിരികെ പോകുന്നതിനിടെ അഭിലാഷും സുജിത്തും ചെക്ക് ഡാമില് കുളിക്കുന്നതിനിടെ ഒഴുക്കില്പ്പെട്ടു. സംഭവം കണ്ട നാട്ടുകാരും ജോലി കഴിഞ്ഞു മടങ്ങുകയായിരുന്ന വനസംരക്ഷണ സമിതി പ്രവര്ത്തകന് രാജേഷ്, സുഹൃത്ത് രതീഷ് എന്നിവരും ചേര്ന്ന് സുജിത്തിനെ രക്ഷപ്പെടുത്തി. അഭിലാഷ് ഒഴുകിപ്പോകുകയായിരുന്നു. തുടര്ന്നുള്ള പരിശ്രമത്തില് അഭിലാഷിനെ കരയ്ക്കെടുത്ത് വിതുര താലൂക്കാശുപത്രിയില് എത്തിച്ചെങ്കിലും രക്ഷിക്കാനായില്ല. മൊബൈല് ഷോപ് നടത്തിയിരുന്ന അഭിലാഷ് നിലവില് ഡ്രൈവറായി ജോലി നോക്കുകയാണ്. അച്ഛന്: ശ്രീകണ്ഠന്. സഹോദരി: അനു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് സ്പോര്ട്സ്മാന് സ്പിരിറ്റില് അഞ്ജിതക്ക് വീടായി